Document ID: 31994R1891

NEUVOSTON ASETUS (EY) N:o 1891/94,
annettu 27 päivänä heinäkuuta 1994,
viinikaupan yhteisestä järjestämisestä annetun asetuksen (ETY) N:o 822/87 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
asetuksen (ETY) N:o 822/87(4) 17 artiklan 3 kohdassa säädetään, että happamuutta voidaan alentaa ainoastaan väliaikaisesti; jotta tästä tekniikasta voitaisiin päättää lopullisesti, olisi käynnissä olevaa kokeilua pidennettävä aina viinivuoden 1994/1995 loppuun,
asetuksen (ETY) N:o 822/87 46 artiklan 4 kohdassa säädetään, että rypäletäysmehun myynnin edistämiskampanjoita voidaan järjestää ainoastaan viinivuoteen 1993/1994 saakka ja niiden tehokkuuden arvioimiseksi olisi niiden järjestämistä jatkettava yhden viinivuoden ajan,
viinien tämän hetkinen saatavuustilanne satovuonna 1993/1994 mahdollistaa pitkäaikaisten varastointisopimusten kohteena olevien tuotteiden osittaisen markkinoille saattamisen; pakolliseen tislaukseen toimitettaville viineille olisi vahvistettava tietty päivämäärä,
asetuksen (ETY) N:o 822/87 18 artiklan 3 kohdassa, 20 artiklan 2 kohdassa, 39 artiklan 12 kohdassa ja 65 artiklan 5 kohdassa säädetään, että komissio esittää neuvostolle viinivuoden 1993/1994 aikana kertomuksen vyöhykejaosta, väkevöimisestä, rakenteellisten toimenpiteiden vaikutuksesta ja niiden suhteesta pakolliseen tislaukseen ja viinien rikkidioksidin enimmäispitoisuuksista ja niiden mahdollisesti synnyttämistä ehdotuksista; joidenkin näiden kertomusten laatiminen on edellyttänyt puolueettomien asiantuntijoiden kanssayhteistyössä järjestettyjä tutkimuksia, joita ei ole vielä saatu päätökseen, ja
edellä tarkoitettujen ongelmien merkittävyys alalle edellyttää mahdollisimman suurta ehdotettujen ratkaisujen yhdenmukaisuutta; tämän yhdenmukaisuuden saavuttamiseksi olisi tarpeelliset ehdotukset laadittava, kun kaikki tiedot ovat saatavilla, ja tämän vuoksi olisi tiettyjä määräaikoja lykättävä yhdellä viinivuodella,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 822/87 seuraavasti:
1) Korvataan 17 artiklan 3 kohdassa päivämäärä 31 päivä elokuuta 1994 päivämäärällä 31 päivä elokuuta 1995.
2) Korvataan 18 artiklan 3 kohdan toinen alakohta seuraavasti:
"Komissio esittää Euroopan parlamentille ja neuvostolle ennen viinivuoden 1994/1995 päättymistä kertomuksen viininviljelyvyöhykkeiden jaosta yhteisössä. Neuvosto, joka päättää näistä ehdotuksista perustamissopimuksen 43 artiklan 2 kohdassa määrätyn menettelyn mukaisesti, tekee päätöksen viininviljelyvyöhykkeiden rajaamisesta yhteisössä, ja näitä säännöksiä sovelletaan viinivuodesta 1995/1996 alkaen."
3) Korvataan 20 artiklan 2 kohta seuraavasti:
"2 Komissio esittää Euroopan parlamentille ja neuvostolle ennen 1 päivää syyskuuta 1994 kertomuksen 1 kohdassa tarkoitetun tutkimuksen tuloksista sekä tarvittaessa siihen liittyvät ehdotukset. Neuvosto, joka päättää näistä ehdotuksista perustamissopimuksen 43 artiklan 2 kohdassa määrätyn menettelyn mukaisesti, tekee vuonna 1995 päätöksen 18 artiklan 1 kohdassa tarkoitettujen tuotteiden luonnollisen alkoholipitoisuuden tilavuusprosentteina kohottamista koskevien toimenpiteiden toteuttamisesta."
4) Korvataan 32 artiklan 3 kohdan viimeinen alakohta seuraavasti:
"Ensimmäisestä ja toisesta alakohdasta poiketen tuottajat, jotka ovat tehneet viinivuodeksi 1993/1994 pitkäaikaisia varastointisopimuksia, voivat pyytää näiden sopimusten purkamista enintään 90 prosentin osalta sopimuksen koskemasta määrästä. Tässä tapauksessa tukea maksetaan todellisuudessa kuluneelta varastointiajalta.
Kuitenkin 39 artiklassa tarkoitettuun pakolliseen tislaukseen toimitetun viinin osalta edellä mainittua pyyntöä sovelletaan 1 päivästä heinäkuuta 1994."
5) 39 artiklassa:
- korvataan 3 kohdan kolmas ja neljäs alakohta seuraavasti:
"Viinivuoden 1993/1994 loppuun asti:
- yhdenmukainen prosenttiosuus on 85,
- peräkkäiset viiteviinivuodet ovat viinivuodet 1981/1982, 1982/1983 ja 1983/1984.
Viinivuodesta 1994/1995 alkaen komissio määrää yhdenmukaisen prosenttiosuuden ja peräkkäiset viiteviinivuodet seuraavasti:
- yhdenmukainen prosenttiosuus vahvistetaan ottaen huomioon 2 kohdan mukaisesti tislattavat määrät kyseisen viinivuoden tuotannon ylijäämien poistamiseksi,
- peräkkäiset viiteviinivuodet vahvistetaan ottaen huomioon tuotannon kehitys ja erityisesti raivauspolitiikan tulokset."
- korvataan 10 kohta seuraavasti:
"Tästä artiklasta poiketen, viinivuosina 1985/1986 1994/1995 pakollinen tislaus voidaan ottaa käyttöön Kreikassa erityissäännöksin ottaen huomioon tässä maassa havaitut ongelmat erityisesti hehtaarituotosten tuntemisessa. Nämä säännökset annetaan 83 artiklassa säädettyä menettelyä noudattaen."
- korvataan 11 kohdan ensimmäinen alakohta seuraavasti:
"11 Jos viinivuosina 1987/1988 1994/1995 ilmenee ongelmia, jotka voivat vaarantaa 1 kohdassa tarkoitetun pakollisen tislauksen toteutumisen tai sen tasapainoisen soveltamisen, tarvittavista toimenpiteistä tislauksen tehokkaan soveltamisen varmistamiseksi säädetään 83 artiklassa säädettyä menettelyä noudattaen."
- korvataan 12 kohta seuraavasti:
"12 Komissio esittää ennen viinivuoden 1994/1995 päättymistä Euroopan parlamentille ja neuvostolle kertomuksen, jossa esitetään erityisesti viinialalla sovellettavien rakenteellisten toimenpiteiden vaikutus sekä tarvittaessa ne ehdotukset, joiden tarkoituksena on kumota tai korvata tämän artiklan säännökset toisilla säännöksillä viinimarkkinoiden tasapainon varmistamiseksi."
6) Korvataan 46 artiklan 4 kohta seuraavasti:
"4 Viinivuosina 1985/1986 1994/1995 määriteltävä 1 kohdan ensimmäisessä alakohdassa tarkoitetun tuen osa on tarkoitettu rypäletäysmehun myynnin edistämiskampanjan järjestämiseen. Näiden kampanjoiden järjestämiseksi tuen suuruus voidaan vahvistaa 3 kohdan mukaisesti sovellettavan tuen tasoa korkeammaksi."
7) Korvataan 65 artiklan 5 kohta seuraavasti:
"5 Komissio esittää Euroopan parlamentille ja neuvostolle saadun kokemuksen perusteella ennen 1 päivää huhtikuuta 1995 kertomuksen viinien rikkidioksidin enimmäispitoisuuksista, johon se liittää tarvittaessa ehdotuksia, joista neuvosto päättää määräenemmistöllä perustamissopimuksen 43 artiklan 2 kohdassa määrätyn menettelyn mukaisesti ennen 1 päivää syyskuuta 1995."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1994.

Labels: 12
17
6